Gerîlayaê HPGyî Eyup Çelîk (Demhat Cîlo) o ke 2020 de hêrişê hewayî yê Sêrtî de pîya bi 5 embazanê xo şehîd biBI, cenazaya ci badê 3 serran dîyaye keyeyê ci.
Rixmo ke keyeyê ci 2020 de nimûneya gonî dabi,  bê xeberdayîşê keyeyî cenazayê Çelîkî û embazanê ci mezalanê bêkesan de ameyî definkerdene.
Badê DNA ke keyeyî 3 serrî verî gonî dabî, ame qetîkerdene ke cenaza aîdê Çelîkî ya. Naye ser o keye şi Sêrt mezalanê bêkesan ra cenazaya Çelîkî girewte û arde Amed. Keye rayîr de xeylêk rey ''nuqtayanê kontrolî'' yê polîs û leşkeran de ame vindarnayene. Cenazaya Çelîkî hetê keyeyê ci ra Mezalanê Yenîkoyî yê Rêzanê Amedî de ameye definkerdene.
